stanford-oval/wikipedia huggingface dataset:
אוטו קוהלרמן
ביוגרפיה > מלחמת העולם השנייה

ב-1 באוקטובר 1939 הוא מונה למפקד גדוד הניסויים של בית הספר לארטילריה, וב-1 בספטמבר 1940 הוא הועלה לדרגת אוברסט. ב-1 בדצמבר אותה שנה הוא מונה למפקד רגימנט הארטילריה ה-4, ולחם עמו במהלך מבצע ברברוסה כחלק מדיוויזיית הפאנצר ה-14. ב-8 בינואר 1942 הוא מונה למפקד אגד הארטילריה ה-10, וב-22 בפברואר אותה שנה הוא קיבל את עיטור צלב האבירים של צלב הברזל. ב-15 במאי 1942 מונה קוהלרמן למפקד הדיוויזיה הממונעת ה-60, וב-1 ביולי אותה שנה הוא הועלה לדרגת גנרל-מיור. קוהלרמן לחם עם הדיוויזיה במהלך מבצע מקרה כחול, ולאחר מכן בקרב סטלינגרד עד לנובמבר 1942.
ב-20 ביוני 1943 מונה קוהלרמן להקים את הדיוויזיה מחדש בדרום צרפת כדיוויזיית הפאנצרגרנדיר פלדהרנהאלה, וב-1 ביולי אותה שנה הוא הועלה לדרגת גנרל-לויטננט. בספטמבר 1943 נשלחה הדיוויזיה לאיטליה, וסייעה בפירוק הארמייה האיטלקית השמינית מנשקה. באוקטובר 1943 נשלחה הדיוויזיה לצפון צרפת, ובדצמבר אותה שנה נשלחה לחזית המזרחית, והועמדה תחת פיקוד ארמיית הפאנצר השלישית. בפברואר 1944 הוא הועבר לעתודת המילואים, וב-6 במאי אותה שנה הוא מונה למפקד פיקוד ארטילריית החופים דרום-מערב. קוהלרמן נשאר בתפקידו עד סיום המלחמה, ולאחר מכן נפל בשבי בעלות הברית.
ביוגרפיה > לאחר המלחמה

ביולי 1947 שוחרר קוהלרמן מהשבי, ולאחר שחרורו מהשבי הוא התגורר בבאד דירהיים, עד למותו ב-27 בפברואר 1984.
אובליאט

שרטוט של אובליאט בכלא הבסטיליה כפי שהוא מופיע במילון לארכיטקטורה צרפתית בין המאות ה-11 וה-16.
אובליאט (צרפתית: Oubliette) היה סוג של צינוק, שהגישה אליו הייתה אפשרית רק מדלת מעבר גבוהה בתקרת החדר. יציאה מאובליאט הייתה כמעט בלתי אפשרית ללא עזרה מבחוץ.
היסטוריה

מקור השם "אובליאט" הוא בפועל הצרפתי oublier, אשר משמעותו "לשכוח", משום שהשימוש באובליאט יוחד לאסירים שסוהריהם חפצו לשכוח מקיומם. רבים מן האסירים שהושמו באובליאט נשכחו שם ומתו ברעב.
צורה נפוצה נוספת של אובליאט הייתה מדף במנהרה היורדת בשיפוע מן הטירה, או העיר, אל החפיר המקיף את החומה, או אל הים. מעת שהושלך אל המנהרה, היה האסיר גווע לאטו למוות, או מידרדר במורד וטובע בים או בחפיר.
השימוש המוקדם ביותר במונח אובליאט תועד בשנת 1374, ובאנגלית המונח הופיע לראשונה רק בשנת 1819, בספרו של וולטר סקוט, "אייבנהו".
בטירת ליפ (אנגלית: Leap Castle) באירלנד התגלה אובליאט במהלך עבודות שיקום במקום לאחר שרפה בשנת 1922. בתחתיתו של האובליאט שנמצא היו חודים בולטים וכאשר החלו העובדים לנקות את המקום, הם פינו מן הצינוק שלוש עגלות מלאות בעצמות אדם. אחד מן הדיווחים מסר שהעובדים מצאו בין השרידים גם שעון כיס משנת 1840, אולם אין ראיות שהמקום עדיין היה בשימוש באותה תקופה.
בטירת Meung-sur-Loire סמוך לאורליאן בצרפת השתמר אובליאט במצב טוב. הוא נמצא במבנה תת-קרקעי סמוך לטירה. הפתח לאובליאט, הנמצא בתקרתו, מגלה מבנה מעוגל עשוי אבן שעומקו כעשרים מטר, היקפו כחמישה מטר וקירותיו תלולים וחשופים. במרכז רצפתו קיים פתח נוסף אשר שימש להטלת צרכים ולגופותיהם של האסירים שמתו במקום.
האובליאט בספרות ובקולנוע

האובליאט היה נושא נפוץ בספרות המאה ה-19 העוסקת בתקופה הגותית ובסיפורים היסטוריים בכלל, שם השימוש באובליאט משמש כסמל לכוח עריץ בעל אכזריות נסתרת מעין, ההפך הגמור לערכים נאורים כגון צדק וחירות. באובליאטים, המצויים בדרך כלל תחת טירות או מנזרים, נעשה שימוש על ידי הדמויות הרעות בסיפור, לעיתים קרובות היו אלה נזירים קתוליים או אינקוויזיטורים, כדי לענות דמויות חפות מפשע. בספרו של אלכסנדר דיומא האב, "המלכה מרגו", מתוארת קטרינה דה מדיצ'י כשהיא מתמוגגת למראה אסיר באובליאט של ארמון הלובר.
סוג של אובליאט מופיע בספרו של קורט וונגוט, "עריסת חתול".
גיבורת הסרט "המבוך" משנת 1986 נכלאת באובליאט. בספרו של תומאס האריס "שתיקת הכבשים", מתואר אובליאט במרתף ביתו של הרוצח
הערות שוליים

↑  Leap Castle
↑  La Reine Margot, XIII Oreste et Pylade
↑  Cat's Cradle, p. 264, New York: Dial Press, 2006.
↑  The Silence of the Lambs. pp. 338
אווה לוי

אווה לוי (בגרמנית: Eva Levy) הייתה אתלטית יהודייה-גרמנייה, אלופת המכביה הראשונה (1932) בהדיפת כדור ברזל ובהטלת כידון.
ביוגרפיה

במכביה הראשונה שנערכה בסוף מרץ 1932 זכתה לוי ב-3 מדליות, 2 זהב ו-1 ארד. מדליות זהב בהטלת כידון בתוצאה של 33.59 מטר, לפני אורה מזרחי (32.10 מטר) ויוכבד מכנס (29.37 מטר), שתיהן מארץ ישראל והדיפת כדור ברזל בתוצאה של 10.79 מטר, לפני פרידה ברסון מפולין (10.34 מטר) וגוטהיים מגרמניה
(9.85 מטר). מדליית ארד בזריקת דיסקוס בתוצאה של 26.78 מטר, אחרי פרידה ברסון (34.45 מטר) וגוטה ברלינר מפולין (31.25 מטר).
הערות שוליים

↑  המנצחים במכביה הראשונה והישגיהם, דואר היום, 2 באפריל 1935
↑  אברהם ב. ריבלין, המכביה העבריה הראשונה - עם סיום המכביה, דואר היום, 3 באפריל 1932
ערך זה הוא קצרמרבנושא אישים. אתם מוזמנים לתרום לוויקיפדיה ו.
אורן סולומון

| --- | --- |
אין תמונה חופשית
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד גדוד 71  ראש זירת דרום בחטיבת המבצעים  סגן מפקד חטיבה 460  מפקד חטיבה 576  סגן מפקד המרכז הלאומי לאימונים ביבשה
 פעולות ומבצעים
   המערכה ברצועת הביטחון  האינתיפאדה השנייה    מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן  מלחמת חרבות ברזל
אורן סולומון הוא קצין צה"ל בדרגת תת-אלוף במילואים אשר פיקד בעבר על חטיבה 576.
ביוגרפיה

התגייס לצה"ל ושירת בחיל השריון. עבר קורס מפקדי טנקים וקורס קציני שריון. שימש מפקד מחלקה ומפקד פלוגה. בשנים 2004–2005 פיקד על גדוד 71 בחטיבה 188. לאחר מכן מונה לראש זירת דרום בחטיבת המבצעים. בהמשך מונה לסגן מפקד חטיבה 460.
בהמשך מונה למפקד חטיבה 576 בדרגת אלוף-משנה וכיהן בתפקיד עד סגירת החטיבה.
לאחר שחרור שימש ראש חטיבת תפיסת הביטחון והפעלת הכוח במטה לביטחון לאומי שבמשרד ראש הממשלה.
סולומון חבר בתנועת הביטחוניסטים.
חיים אישיים

סולומון נשוי ואב לשבעה ילדים ומתגורר בקיבוץ סעד, הוא בוגר תואר ראשון במשפטים מהמכללה למינהל ותואר שני בדיפלומטיה וביטחון לבכירים מאוניברסיטת תל אביב.
הערות שוליים

↑  יוחאי עופר, מפקדי חטיבת יפתח שמתפרקת מבקשים לשמור על השם המיתולוגי, באתר nrg‏, 22 בינואר 2014
↑    אורן סולומון, ‏שנתיים ל"שומר החומות": שוב התברר שתהליך קבלת החלטות טעון שיפור, בעיתון מקור ראשון, 24 במאי 2023
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
אוניברסיטת אסטון

| --- | --- |


חלק ממעונות הסטודנטים באוניברסיטת אסטון
 אוניברסיטה ציבורית
 תקופת הפעילות:  1895–הווה (כ־129 שנים)
 בעלי תפקידים
 סגל:  1,000 
 סטודנטים
 כלל הסטודנטים:  15,500
 סטודנטים לתואר ראשון:  11,935
 סטודנטים לתארים מתקדמים:  3,565
 שונות
 הון עצמי:  156.8 מיליון לירות שטרלינג
 מיקום
 מיקום:  ברמינגהאם, וסט מידלנדס, אנגליה
 מדינה:  הממלכה המאוחדת הממלכה המאוחדת
 קואורדינטות:  52°29′10″N 1°53′22″W﻿ / ﻿52.486°N 1.8895°W﻿ / 52.486; -1.8895
 www.aston.ac.uk
 he
 
אוניברסיטת אסטון (באנגלית: Aston University) היא אוניברסיטה ציבורית הממוקמת בברמינגהאם שבממלכה המאוחדת אשר הוקמה ב-1895. בשנת 2020 למדו באוניברסיטת אסטון כ-15,500 סטודנטים.
האוניברסיטה חברה בארגונים חדשנות מידלנדס ובאיגוד אוניברסיטאות חבר העמים הבריטי. מבין בוגריה הידועים של האוניברסיטה ניתן למנות את קווין ווריק.
היסטוריה

בית הספר למטרולוגיה הוקם בברמינגהם בשנת 1875 וכעשרים שנים מאוחר יותר הוקם בעקבותיו בית הספר הטכני העירוני שלימד כימיה, פיזיקה, מטלורגיה והנדסת חשמל. בשנת 1917 המוסד התרחב והחלו גם לימודי בוטניקה. בית הספר שינה את שמו בשנת 1927 למכללה הטכנית המרכזית של בירמינגהם. בתחילת שנות ה-50 המכללה התרחבה מאוד כאשר אבן הפינה הוקמה על ידי הנסיכה מרגרט, רוזנת סנודן. בשנת 1966 המכללה הפכה רשמית לאוניברסיטה. בשנת 2014 הכריזה האוניברסיטה כי בכוונתה לפתוח בית ספר לרפואה.
מבנה ארגוני

כלל הפקולטות נמצאות בקמפוס אחד ומחולקות לחמישה בתי ספר:
מבנה ארגוני > בית ספר לעסקים

משפטים
כלכלה
מימון וחשבונאות
שיווק
תפעול מידע
פסיכולוגיה ארגונית
מבנה ארגוני > בית ספר לרפואה > בית הספר להנדסה ומדע יישומי

פיזיקה יישומית
הנדסה כימית וכימיה יישומית
מדעי המחשב
הנדסת אלקטרוניקה
מערכות הנדסיות וניהול
מתמטיקה
הנדסת מכונות ועיצוב
מבנה ארגוני > בית ספר לרפואה > בית הספר למדעי החיים והבריאות

אודיולוגיה
ביולוגיה
מדע ביו-רפואי
אופטומטריה
רוקחות
פסיכולוגיה
מבנה ארגוני > בית הספר לשפות ומדעי החברה

שפות מודרניות ולימודי תרגום
יחסים בינלאומיים, פוליטיקה ומחקרי אירופה
אנגלית
ספרות אנגלית
היסטוריה
סוציולוגיה ומדיניות ציבורית
דירוגים בין-לאומיים

דירוג שאנגחאי: מקום 701–800 (2023)
Times Higher Education: מקום 401–500 (2024)
דירוג QS לאוניברסיטאות: מקום 446= (2024)
אובינס

| --- | --- |
מבט על ההר ממערב (1988)
מבט על ההר ממערב (1988)
 מידע כללי
 סוג הר:  הר געש שכבתי פעיל
 גובה:  5,672 מטרים
 מדינה:  פרו 
 מיקום:  פרו פרו
 רכס הרים:  הרי האנדים
 אורך הרכס:  8,000 קילומטרים
 מספר הר געש:  354020
 התפרצות אחרונה:  2013–2017
 קואורדינטות:  16°21′18″S 70°54′11″W﻿ / ﻿16.355°S 70.903056°W﻿ / -16.355; -70.903056
  (למפת פרו מוגדלת) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטאובינס(למפת פרו רגילה) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטאובינס
 
אוּבִּינָס (בספרדית: Ubinas) הוא הר געש שכבתי פעיל השוכן באזור הגעשי המרכזי (Central Volcanic Zone) של הרי האנדים בפרו. אובינס הוא הר הגעש הפעיל ביותר בפרו, ואחד ההרים הפעילים ביותר באזור המרכזי של הרי האנדים. עד 2006 היה הר הגעש שקט במשך כ-40 שנים.
גאוגרפיה > מיקום

הר הגעש אובינס (5,672 מטרים) שוכן בנפה הקרויה על שמו - נפת אובינס במחוז מוקגואה שבדרום מערב פרו. הר הגעש שייך ל"רכס ההרים הגעשיים" (Cordillera Volcánica), רכס שכיוונו מצפון לדרום באורך 80 קילומטרים בדרום פרו הכולל סדרה של הרי געש פעילים ורדומים, חלק מרכס האנדים החוצה את פרו מצפון לדרום. רכס זה נמצא באזור המוגדר כאזור הגעשי המרכזי (Central Volcanic Zone) של הרי האנדים. הר הגעש שוכן 60 קילומטרים מזרחית לעיר ארקיפה.
גאוגרפיה > תיאור

החרוט של ההר בולט לגובה של 1,400 מטרים מעל סביבתו ומשתרע על שטח של 65 קילומטרים רבועים. המורדות העליונים של הר הגעש בנויים בעיקר מקילוחי לבה אנדזיטית מהפליסטוקן, והם תלולים בזווית של קרוב ל-45 מעלות. שטח פסגת ההר הוא 1.7 קילומטרים רבועים והוא בנוי מקלדרה בעלת קירות תלולים ברוחב של 1.4 קילומטרים ובעומק של בין 80 ל-300 מטרים. תחתית הקלדרה היא בגובה 5,380 מטרים מעל פני הים. בתוך הקלדרה יש חרוט אפר שבו לוע ברוחב 500 מטרים ובעומק של 200 מטרים. משקעים ממפולות שבה התמוטט המדרון הדרום מערבי של ההר הגיעו עד למרחק של 10 קילומטרים מהר הגעש.
גאוגרפיה > רקע גאולוגי

אובינס שוכנת על קרום יבשתי בעובי של כ-60 קילומטרים, כ-230 קילומטרים מזרחית לשקע פרו-צ'ילה וכ-150 קילומטרים מעל לאזור בניוף, שבו לוח נסקה עובר הפחתה בזווית הנעה בין ˚20 ל-˚30 מתחת ללוח הדרום-אמריקאי כפי שאופייני לאזור הגעשי המרכזי (Central Volcanic Zone בראשי תיבות CVZ) של הרי האנדים. הזווית התלולה של הלוח המופחת מקבילה לטריז עבה יותר של האסתנוספירה, ולפיכך למקור לחומר ממעטפת כדור הארץ. חלק מהגאולוגים סוברים ששינוי זה בזווית הנטייה לאורך קו ההפחתה הוא הגורם לכך שיש פעילות געשית רק בחלק מהאזורים לאורך הרי האנדים, ולכך שיש ביניהם אזורים שקטים (כלומר נטולי פעילות געשית).
היסטוריה > היסטוריה גאולוגית

הר הגעש הוא הר געש מורכב הבנוי על רמה גבוהה שנבנה מסלעי מחדרים ואיגנימבריט מתקופות האוליגוקן-מיוקן (נאוגן). אובינס מורכב משני מבנים שמחלקים את שתי תקופות ההתפרצות העיקריות. הראשון הוא הר געש נמוך שגובהו מתחת ל-600 מטרים המכונה אובינס 1 שהיה פעיל עד לפני 376,000 שנים. אובינס 1 התמוטט ויצר מפולת סלעים שהגיעה למרחק של עד 12 קילומטרים במורד הנהר ריו אובינס. ההתמוטטות לוותה בהתפרצות שיצרה שכבות של איגנימבריט בלתי מולחם, שהצטברו עד לעובי של 150 מטרים ולמרחק של עד 7 קילומטרים דרומית מהפסגה. שכבות בעובי של עד 100 מטרים של אפר געשי/פומיס מילאו את העמקים הקדומים סביב ההר עד למרחק של 6 קילומטרים. אובינס 1 כוסה בחרוט תלול יותר שגובהו מעל 900 מטרים המכונה אובינס 2 הפעיל מלפני 376,000 שנים ועד היום. בין לפני 25,000 שנים ללפני 9,700 שנים נוצרה קלדרה בפסגת אובינס 2 שקירותיה בגובה של עד 300 מטרים הבנויים מלבה שעברה התמרה הידרותרמית וקרקעיתה מרוצפת בערימה של לפילי ואפר בעובי של 20 מטרים. מורפולוגיה זו נוצרה עקב התפרצויות תכופות בשלהי ההולוקן מתוך לוע פנימי צעיר יותר. גובה הלוע הפנימי פחות מ-200 מטרים וניכרים בו סימנים בולטים של התמרה הידרותרמית וסדקים למכביר. מספר רב מאוד של התפרצויות התרחשו בתוך הקלדרה שבפסגה במהלך 9,700 השנים האחרונות. ההתפרצות הפליניאנית האחרונה התרחשה בין שנת 1000 לשנת 1160 והיא יצרה משקעים של פומיס אנדזיטי בעובי של 25 סנטימטרים שנתגלו במרחק של 40 קילומטרים דרומית-מערבית לפסגה. במאמר שכתבו תורה (Jean-Claude Thouret) ואחרים נטען שמבחינה גרוויטציונית החרוט שבמרכז הקלדרה בלתי יציב.
היסטוריה > היסטוריה של התפרצויות

התגלו לפחות שלוש מאות שכבות המשקפות התפרצויות מתפוצצות שונות שבהם הרכב המאגמה השתנה לאורך השנים. ההתפרצות המתפוצצת האחרונה הייתה כאמור התפרצות פליניאנית שהתרחשה בין שנת 1000 לשנת 1160 ויצרה משקעים של פומיס אנדזיטי שנתגלו במרחק של 40 קילומטרים דרומית-מערבית לפסגה. מאז התחוללו התפרצויות קטנות יותר כשהרכב המאגמה שנפלטה בהן השתנה עם השנים ממאפי לריוליטי, עובדה המציינת תהליך של ערבוב מאגמה בתא המאגמה שתחת להר.
היסטוריה > התפרצויות במאה ה-21

ב-22 באפריל 2006, לאחר הפסקה של קרוב ל-40 שנים, התפרץ ההר, בהתפרצות שבה נפלטו אפר וגזים געשיים נהרגו חיות משק וממשלת פרו הכריזה על מצב חירום ופינוי התושבים מאזור ההר. ב-18 באפריל 2014, בעקבות התפרצות שבה נוצר עמוד התפרצות בגובה 4 קילומטרים הורתה ממשלת פרו שוב על פינוי תושבים מהאזור.
סיכונים

ההתפרצויות האחרונות מלמדות שאובינס מהווה סיכון חמור ללפחות 5,000 תושבים המתגוררים ברדיוס של 15 קילומטרים מהפסגה. הסכנות בהתפרצות עתידיות כוללות ממטרים של טפרה, מפלות כתוצאה מהתמוטטות המדרון הדרומי הבלתי יציב של ההר, זרמים פירוקלסטיים ולהארים. אם תתרחש התפרצות פליניאנית כדוגמת ההתפרצויות שהתרחשו בהולוקן היא עלולה לסכן גם את חיי מיליון התושבים המתגוררים בארקיפה, כ-60 קילומטרים מערבית להר.
הערות שוליים

1 2  Global Volcanism Program
1 2  Thouret et al., 2005, Ubinas: the evolution of the historically most active volcano in southern Peru., Bull Volcanol, 67, p. 557-589
↑  Volcano prompts state of emergency
צילום לווין של אובינס ביולי 2010
צילום מתחנת החלל הבינלאומית של ההתפרצות של 2006
אוטו קורפס

| --- | --- |

אוטו קורפס
 לידה:  23 בנובמבר 1889 ונצן, הקיסרות הגרמנית הקיסרות הגרמנית
 פטירה:  24 באוגוסט 1964 (בגיל 74) פוטסדאם, גרמניה המזרחית גרמניה המזרחית
 מדינה:  גרמניה 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית   גרמניה המזרחית גרמניה המזרחית
 תקופת הפעילות:  1909–1943 (כ־34 שנים)
 דרגה:   גנרל-מיור (ורמאכט)
 תפקידים בשירות
 מפקד הדיוויזיה ה-295
 פעולות ומבצעים
 מלחמת העולם הראשונה  מלחמת העולם השנייה קרב סטלינגרד
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
אוטו קורפס (בגרמנית: Otto Korfes‏; 23 בנובמבר 1889 – 24 באוגוסט 1964) היה גנרל בוורמאכט במהלך מלחמת העולם השנייה, ולאחר המלחמה שירת כגנרל במשטרת העם בגרמניה המזרחית ותקופה קצרה בצבא העם הלאומי.
ביוגרפיה > קריירה מוקדמת

קורפס נולד ב-23 בנובמבר 1889 בוונצן. בשנת 1909 הוא התגייס לצבא הקיסרות הגרמנית, והצטרף לרגימנט הרגלים ה-66 (מגדבורג ה-3), עמו לחם במהלך מלחמת העולם הראשונה, ואף השתתף בקרב לייז'. ב-25 בפברואר 1915 הוא הועלה לדרגת אובר-לויטננט, וב-18 בדצמבר 1917 הוא הועלה לדרגת האופטמן. על פעולותיו בקרבות קיבל את עיטור צלב הברזל דרגה ראשונה ושנייה.
בשנת 1920 פרש מהצבא, והחל ללמוד מדעי המדינה באוניברסיטת הומבולדט של ברלין. בשנת 1923 סיים את לימודי הדוקטורט, ובשנת 1929 התחתן עם גודרון מרץ פון קירנהיים, בתו של הגנרל הרמן מרץ פון קירנהיים, ממנה נולדו לו שתי בנות.
בשנת 1935 הצטרף קורפס לוורמאכט, ושירת ברגימנט הרגלים ה-66. ב-1 באוקטובר 1937 מונה למפקד הגדוד ה-1 ברגימנט, וב-1 בפברואר 1938 הועלה לדרגת אוברסט-לויטננט.
ביוגרפיה > מלחמת העולם השנייה

עם פרוץ המלחמה לחם קורפס עם גדודו, כחלק מהדיוויזיה הממונעת ה-13, ולחם עמו במהלך המערכה בפולין. ב-5 בפברואר 1940 מונה למפקד רגימנט הרגלים ה-518, שהיה חלק מהדיוויזיה ה-295, וב-1 בינואר 1941 הועלה לדרגת אוברסט. ב-16 בנובמבר 1942 הוא מונה למפקד הדיוויזיה ה-295, וב-1 בינואר 1943 הוא הועלה לדרגת גנרל-מיור. קורפס לחם עם הדיוויזיה בקרב סטלינגרד, וב-31 בינואר 1943 נכנע עם שרידי הדיוויזיה לכוחות הצבא האדום ונלקח בשבי.
ביוגרפיה > שהותו בשבי

במהלך השהייה בשבי הוא הצטרף אל ליגת הקצינים הגרמנים והיה אחד החברים הפעילים בה, ובעקבות כך נשלחו בני משפחתו למחנה ריכוז על ידי הגסטפו.
גיסיו אלברכט מרץ פון קירנהיים  ווילהלם דיאקמן השתתפו בקשר ה-20 ביולי, והוצאו בעקבות כך להורג.
ביוגרפיה > לאחר המלחמה

בשנת 1948 שוחרר קורפס מהשבי, ועבר להתגורר בפוטסדאם. הוא שימש כראש הארכיון הממלכתי של פוטסדאם (1948–1952) ומחלקת הארכיון במשרד הפנים (1949–1952), הוא יצר את היסודות של ארכיון המדינה בגרמניה המזרחית. הוא הפך לחבר פעיל של המפלגה הלאומית דמוקרטית של גרמניה, אולם השטאזי עדיין חשדו בו. בשנת 1952 גויס למשטרת העם וקיבל דרגת גנרל מאיור. בין השנים 1952 ל-1956 הוא כיהן כראש המחלקה ההיסטורית של משרד הפנים וסגן ראש המטה של אגף המבצעים של המשטרה. ב-31 במרץ 1956 פרש מהמשטרה. משנת 1958 עד מותו ב-24 באוגוסט 1964 הוא כיהן כיו"ר איגוד הקצינים לשעבר. בשנת 1959, כהוקרה על שירותו למען מזרח גרמניה, עוטר ב"עיטור ההצטיינות למען המולדת").
אוניברסיטת אקסטר

| --- | --- |


בניין וושינגטון סינגר, קמפוס סטרתהאם
 אוניברסיטת מחקר ציבורית
 מוטו:  Lucem sequimur (בלטינית: "הולכים אחר האור")
 תקופת הפעילות:  1955–הווה (כ־69 שנים)
 קמפוס:  סטרתהאם (Streatham) וסנט לוקס (St Luke's) באקסטר וטרמו (Tremough) בקורנוול
 בעלי תפקידים
 צוות:  2,020
 סגל:  1,257
 סטודנטים
 :  17,950 (2011)‏
 שונות
 כינוי קבוצת הספורט:  Exon
 מיקום
 מיקום:  אקסטר, אנגליה
 מדינה:  הממלכה המאוחדת הממלכה המאוחדת
 קואורדינטות:  50°44′10″N 3°32′06″W﻿ / ﻿50.736111111111°N 3.535°W﻿ / 50.736111111111; -3.535
 http://www.exeter.ac.uk
  (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אוניברסיטת אקסטר(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אוניברסיטת אקסטר
 
החלק העתיק של קמפוס סנט לוקס
מרכז הקמפוס (ה"פורום")
הלבוש הרשמי המלא של האוניברסיטה בקבלת תואר דוקטור
אוניברסיטת אקסטר (באנגלית: University of Exeter, ‏Exon) היא אוניברסיטת מחקר ציבורית שמרכזה בעיר אקסטר בדבון, דרום-מערב אנגליה. האוניברסיטה נוסדה בשנת 1955, על בסיס קולג'ים שנוסדו כבר בראשית המאה ה-20. האוניברסיטה מדורגת בדירוגים שונים במקומות 7–29 בממלכה המאוחדת. בשנת 2013 בחר בה הסאנדיי טיימס ל"אוניברסיטת השנה". לאוניברסיטה שלושה קמפוסים, סטרתהאם (Streatham) וסנט לוקס (St Luke's) באקסטר וטרמו (Tremough) בקורנוול. המרכז המנהלי של האוניברסיטה ממוקם בקמפוס סטרתהאם, שהוא הקמפוס הגדול ביותר. האוניברסיטה חברה ברשת אוניברסיטאות עולמית (WUN), באיגוד של אוניברסיטאות חבר העמים הבריטי (ACU), בקבוצת ראסל, בברית GW4 ובמכון אלן טיורינג בלונדון.
היסטוריה

לאוניברסיטה קדמו הקולג' המלכותי לזכר הנסיך אלברט (Royal Albert Memorial College), שנוסד בשנת 1900 על בסיס בתי ספר גבוהים לאמנות ולמדעים שנוסדו ב-1855 וב-1863 בהתאמה. בשנת 1922 שונה שמו של הקולג' לקולג' האוניברסיטאי של דרום-מערב אנגליה (University College of the South West of England) ובוגריו יכלו לקבל תואר אקדמי מאוניברסיטת לונדון. באותה שנה נתרמה למוסד אחוזת סטרתהאם רחבת הידיים והמפוארת. אבן הפינה לבניין האוניברסיטאי הראשון שהוקם באחוזה במיוחד הונחה על ידי הנסיך אדוארד, לימים המלך אדוארד השמיני. בשנת 1955 העניקה אליזבת השנייה, מלכת הממלכה המאוחדת את האישור הרשמי להפיכת הקולג' לאוניברסיטה.
ב-18 באוקטובר 1854 נוסד ליד קתדרלת אקסטר קולג' הכשרה כנסייתי שנודע כקולג' סנט לוקס (כיוון שנוסד ביום הקדוש לוקאס). ב-1978 מוזג עם האוניברסיטה כבית ספר לחינוך.
בשנת 2000 נוסד בשיתוף אוניברסיטת פלימות, שירות הבריאות הלאומי ובית החולים של אקסטר בית ספר לרפואה שמרכזו בקמפוס סנט לוקס.
קמפוס טרמו בקורנוול כולל את בית הספר למכרות, גאולוגיה מעשית והנדסה אזרחית.
ארגון אקדמי > פקולטות

החל מספטמבר 2022, המבנה האקדמי של האוניברסיטה מורכב משלוש פקולטות:
הפקולטה למדעי הבריאות והחיים (HLS)
המחלקה למדעים ביורפואיים
המחלקה למקצועות הבריאות והטיפול
החוג לפסיכולוגיה
המחלקה למדעים קליניים וביו-רפואיים
המחלקה למדעי הבריאות והקהילה
המחלקה לבריאות הציבור ומדעי הספורט
הפקולטה לסביבה, מדע וכלכלה (ESE)
המחלקה למדעי המחשב
המחלקה למדעי כדור הארץ והסביבה
המחלקה לאקולוגיה ושימור
המחלקה להנדסה
המחלקה לגאוגרפיה
המחלקה למתמטיקה וסטטיסטיקה
המחלקה לפיזיקה ואסטרונומיה
המחלקה לכלכלה
מחלקת כספים וחשבונאות
המחלקה לניהול
הפקולטה למדעי הרוח, האמנויות והחברה (HASS)
החוג ללימודי ערב ואסלאם
המחלקה לארכאולוגיה והיסטוריה
המחלקה לקלאסיקה, היסטוריה עתיקה, דת ותאולוגיה
המחלקה לתקשורת, דרמה וקולנוע
המחלקה לאנגלית וכתיבה יוצרת
המחלקה למדעי הרוח והחברה
המחלקה לשפות, תרבויות ולימודי חזותיים
בית ספר למשפטים
בית ספר לחינוך
המחלקה למדעי החברה והמדינה, פילוסופיה ואנתרופולוגיה
ארגון אקדמי > מכוני מחקר מובילים

מכון מחקר ללימודים ערביים ואסלאמיים
מכון ביל דאגלס למחקר ההיסטוריה של הקולנוע והתרבות הפופולרית
מכון מחקר ללימודי קורנוול
מכון מחקר לסביבה וקיימות
מצפה הכוכבים מרצ'מונט (Marchmont)
מכון מחקר ללימודי מנהיגות
מרכז התמחות בחקר כוכבי לכת חוץ-שמשיים
מרכז לימודי מטאורולוגיה ואקלים בשיתוף המטה הארצי של המשרד הלאומי למטאורולוגיה בבריטניה (Met Office), הממוקם באקסטר
דירוגים > דירוג בין־לאומי

דירוג שאנגחאי: מקום 151–200 (2023)
דירוג Times Higher Education: מקום 177= (2024)
דירוג QS לאוניברסיטאות: מקום 153 (2024)
דירוגים > דירוג אזורי - בריטניה

דירוג שאנגחאי: מקום 13–20 (2023)
דירוג Times Higher Education: מקום 23 (2024)
דירוג QS לאוניברסיטאות: מקום 24 (2024)
בוגרים ידועים

אלנה, דוכסית לוגו, בתם של חואן קרלוס הראשון, מלך ספרד לשעבר ושל סופיה, מלכת ספרד
רוברט בולט, מחזאי ותסריטאי
מייקל ברי, פיזיקאי
עבדוללה גול, נשיא טורקיה
רוברט חלפון, פוליטיקאי יהודי בריטי שמרן
תום יורק, זמר (רדיוהד)
אחמד זכי ימאני, פוליטיקאי סעודי
זארה פיליפס, נכדתה של המלכה אליזבת ומדליסטית אולימפית ברכיבת סוסים
פיטר פיליפס, נכדה הראשון של המלכה אליזבת
ג'יי קיי רולינג, סופרת (הארי פוטר)
פרדי ת'ורפ, שחקן בריטי
הערות שוליים

1 2  דוח שנתי, עמ' 28
↑  מיקומים גבוהים בטבלאות הדירוג
↑  אוניברסיטת השנה בסנדיי טיימס
↑  University of Exeter to use Nasa Hubble Space Telescope, ‏ BBC‏, 19 באוגוסט 2011
| קבוצת ראסל |
| --- | --- | --- |
|  | אדינבורו • אוקספורד • אימפריאל קולג' • אקסטר • בירמינגהם • בית הספר לכלכלה של לונדון • בריסטול • גלאזגו • דרהאם • המלכה בבלפסט • ווריק • יוניברסיטי קולג' לונדון • יורק • ליברפול • לידס • מנצ'סטר • נוטינגהאם • ניוקאסל • סאות'המפטון • קארדיף • קווין מרי • קיימברידג' • קינגס קולג' לונדון • שפילד |  |
| רשת אוניברסיטאות עולמית​ |
| --- | --- | --- |
| אוקיאניה | אוסטרליה: טכנולוגיה בסידני​​; ניו זילנד: אוקלנד |  |
| אירופה | גרמניה: רוהר בוכום; הממלכה המאוחדת: • אקסטר • בריסטול • יורק • לידס • שפילד; הולנד: מאסטריכט; שווייץ: לוזאן |  |
| אמריקה הדרומית | ברזיל: מינאס גראיס |  |
| אמריקה הצפונית | ארצות הברית: רוצ'סטר; מקסיקו: מכון מונטריי; קנדה: אלברטה |  |
| אסיה | הונג קונג: הונג קונג; הרפובליקה העממית של סין: רנמין; טאיוואן: אוניברסיטת צ'נג קונג הלאומית; יפן: צוקובה; תאילנד: מהידול |  |
| אפריקה | אוגנדה: מאקררה; גאנה: גאנה; דרום אפריקה: פרטוריה • קייפטאון |  |
| --- | --- |
בקרת זהויות :  NLI: 987007269212705171  BNE: XX103055  BnF: cb118680496 (data)  GND: 1014152-2  ISNI: 0000 0004 1936 8024  LCCN: n80051817  MusicBrainz: 0b190061-8aa1-40ec-99ab-25d731932e51  NKC: kn20071202001  NLA: 35072601  SUDOC: 026431823  VIAF: 130905726   WorldCat (עם VIAF): 130905726
אדה הגרברג

אדה מרטין סטולסמו הגרברג (בנורווגית: Ada Martine Stolsmo Hegerberg; נולדה ב-10 ביולי 1995) היא כדורגלנית נורווגית המשחקת בעמדת החלוצה באולימפיק ליון שבליגת העל הצרפתית. הגרברג היא הכדורגלנית הראשונה שזכתה בכדור הזהב לנשים.
קריירה

הגרברג נולדה במולדה שבנורווגיה, ובגיל צעיר עברה משפחתה לעיר סאנדאל, שם החלה לשחק כדורגל נשים בקבוצת הנוער של המועדון המקומי.
ב-18 במאי 2019 כבשה שלושער במדי אולימפיק ליון בגמר ליגת האלופות לנשים, סייעה לקבוצתה לנצח את ברצלונה 4–1 ולהניף את גביע האלופות בפעם הרביעית ברציפות.
קריירה > קריירת נבחרות

בשנת 2011, בגיל 15, זומנה הגרברג לסגל נבחרת נורווגיה הבוגרת, אך המשיכה לשחק בנבחרות הצעירות של נורווגיה עד לשנת 2013.
את הופעת הבכורה שלה בנבחרת הבוגרת ערכה ב-11 ביולי 2013, במסגרת אליפות אירופה בכדורגל נשים 2013 במשחק נגד נבחרת איסלנד שנגמר בתוצאה 1–1. את שערה הראשון בנבחרת כבשה ב-22 ביולי 2013 במשחק רבע הגמר בניצחון 3–1 על נבחרת ספרד, ואף שיחקה 90 דקות בגמר הטורניר, בו הפסידה נבחרתה 0–1 לנבחרת גרמניה.
השתתפה במשחקי גביע העולם בכדורגל נשים 2015, וכבשה בטורניר מספר שערים, בהם צמד שערים בניצחון נבחרתה 3–1 על נבחרת חוף השנהב. נבחרת נורווגיה הודחה בשלב שמינית הגמר, אך עקב משחקיה הטובים הייתה מועמדת לתואר השחקנית הצעירה הטובה ביותר בטורניר.
בינואר 2016 זכתה בכדור הזהב הנורווגי לשנת 2015, לאחר 20 שנה שלא זכתה בו אישה.
הייתה בסגל נבחרת נורווגיה במשחקי אליפות אירופה בכדורגל נשים 2017, בה סיימה הנבחרת את הטורניר כבר בשלב הבתים, לאחר שהפסידה את כל שלושת משחקיה ולא כבשה שער זכות.
בקיץ 2017 הודיעה כי לא תחזור לשחק בנבחרת, כמחאה על יחסה המזלזל של התאחדות הכדורגל הנורווגית כלפי כדורגל הנשים בנורווגיה, ולמרות פניות רבות סירבה לחזור לנבחרת לקראת גביע העולם בכדורגל נשים 2019.
תארים > מועדונים

הגביע הנורווגי (1): 2012
אליפות צרפת (5): 2014/2015, 2015/2016, 2016/2017, 2017/2018, 2018/2019
הגביע הצרפתי (4): 2014/2015, 2015/2016, 2016/2017, 2018/2019
ליגת האלופות לנשים (4): 2015/2016, 2016/2017, 2017/2018, 2018/2019